google/wiki40b huggingface dataset:
Plouigneau

Poloha

Obec má rozlohu 63,48 km². Najvyšší bod je položený 201 m n. m. a najnižší bod 17 m n. m.

Obyvateľstvo

Počet obyvateľov obce je 4 685 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Margita Uhorská

Životopis

Margita sa narodila v období vpádu Mongolov do Uhorska a mocenských sporov Arpádovcov so susednými Babenbergovcami. Prvé videnie vraj mala už v dvoch rokoch, kedy predpovedala smrť rakúskeho vojvodu Fridricha II. a otcovu porážku v bitke na Litave.
Ako trojročná bola zverená do dominikánskeho kláštora vo Vespréme. Roku 1252 odišla Margita s celým konventom do novozaloženého kláštora na Zajačom ostrove na Dunaji (dnešný Margitsziget v Budapešti). Postupom rokov sa Margita vyvinula v silnú a asketickú osobnosť pravidelne odmietajúcu mnohých vznešených nápadníkov. Medzi odmietnutými bol aj Přemysl Otakar II.
Zomrela v necelých tridsiatich rokoch pravdepodobne na týfus.
Réminiac

Poloha

Obec má rozlohu 12,15 km². Najvyšší bod je položený 124 m n. m. a najnižší bod 45 m n. m.

Obyvateľstvo

Počet obyvateľov obce je 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Appietto

Poloha

Obec má rozlohu 34,41 km². Najvyšší bod je položený 876 m n. m. a najnižší bod 0 m n. m.

Obyvateľstvo

Počet obyvateľov obce je 1 615 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parc Kellermann

Parc Kellermann je verejný park, ktorý sa nachádza na juhu Paríža v 13. obvode. Park bol vybudovaný medzi boulevardom Kellermann a mestským okruhom a jeho rozloha je 5,6 ha. Bol zriadený po prvej svetovej vojne na mieste zrušených mestských hradieb a bývalom koryte rieky Bièvre.
Jeho záhrady sa rozkladajú na troch úrovniach a sú prepojené potokom stekajúcim po kaskádach. Park má tiež detské ihrisko a športovisko.
Park je pomenovaný po francúzskom maršalovi F.-Ch. Kellermannovi.
Eufemizmus

Eufemizmus (z gr. eu - dobre, fémi - hovorím) alebo melioratívum je zjemňujúce slovo. Nahrádza sa ním priame pomenovanie nepríjemných javov, predmetov, stavov alebo rozporuplných stránok života (smrť, staroba, alkoholizmus, sex a pod.)
Tis (rod)

Pôvod

Tis je reliktom geologického obdobia rozhrania triasu a jury druhohôr, pred asi 200 mil. rokmi. Je veľmi dlhoveký, dožíva sa bežne 300 rokov, pričom sú známi aj jedinci starší ako tisíc rokov. Určovanie veku komplikuje zrastanie viac kmeňov v jeden a ich vyhnité jadrá.

Výskyt

Tis sa vyskytuje skoro v celej Európe a v Rusku. V Ázii rastie od Iránu a Indie naprieč Čínou až po Japonsko a Indonéziu, v Severnej Amerike od Aljašky po Strednú Ameriku. Najsevernejšie se nachádzajú v Nórsku a najjužnejšie na severe ostrova Sulawesi (Celebes).
Sú to v podstate všetko allopatrické druhy, tj. také, ktoré sa nevyskytujú spoločne v rovnakom areáli.
Téba (mesiac)

Obežná dráha

Thebe je najvzdialenejší zo štyroch malých vnútorných mesiacov Jupitera. Okolo planéty obieha vo vzdialenosti ~222,000 km (3.11 Jupiter radii). Obežná dráha má excentricitu ~0.018 a inklináciu ~1.08° vzhľadom k rovníku Jupitera. Tieto veličiny sú nezvyčajne vysoké pravdepodobne kvôli vplyvom mesiaca Io v minulosti. Obežná dráha Thebe leží v blízkosti vonkajšieho okraja tenkého prstenca, ktorý je tvorený materiálom vyvrhnutým týmto satelitom.

Fyzická charakteristika

Thebe má veľmi nepravidelný tvar s eliptickou aproximáciou 116x98x84 km. Jeho celková hustota a hmotnosť nie sú známe ale predpokladá sa veľká podobnosť s mesiacom Amalthea, hustota ~0.86 g/cm³, hmotnosť ~4.3×10¹⁷ kg.
Thebe rotuje synchrónne s jeho obežnou dráhou, čo znamená, že je stalé otočená jednou stranou k planéte, podobne ako všetky vnútorné satelity Jupitera. Pohybuje sa tak, že dlhá os stále ukazuje smerom k planéte. Úniková rýchlosť je veľmi malá, čo dovoľuje prachu a ďalšiemu materiálu ľahko uniknúť po dopade meteoritov, čím sa formuje tenký prstenec.
Povrch je veľmi tmavý a javí sa ako červený. Je tu asymetria hmoty medzi vedúcou a koncovou hemisférou, vedúca je 1,3 krát väčšia ako koncová. Asymetria je pravdepodobne spôsobená vyššou rýchlosťou a frekvenciou dopadov meteoritov na vedúcu hemisféru, čo spôsobuje uvoľňovanie materiálu (ľad) z vnútra satelitu. Na povrchu Thebe sa nachádza množstvo kráterov. Nachádzajú sa tu najmenej tri alebo štyri impaktné krátery, ktoré sú veľmi rozsiahle, každý z nich je veľkosťou porovnateľný s vlastným priemerom Thebe. Najväčší (~40 km) sa nachádza na odvrátenej strane a nazýva sa Zethus (jediný povrchový útvar na Thebe, ktorý dostal meno). Je tu niekoľko jasných miest na hrane tohto kráteru.

Prieskum

Thebe bola objavená z fotografií, ktoré urobil Voyager 1 Stephenom P. Synnottom, ktorý bol členom Voyager navigačného tímu. Pred príletom sondy Galileo (kozmická sonda) k Jupiteru boli informácie o tomto mesiaci veľmi limitované. Galileo vyfotografoval takmer celý povrch tohto satelitu.
Židia vo Švédsku

Židovská komunita vo Švédsku v súčasnosti číta približne 18 000 osôb židovského vyznania. Štokholm má najväčšiu židovskú komunitu so základnou školou, škôlkou, knižnicou, židovským rádiom a dvojmesačníkom Judisk Krönika. Židovské komunity sú aj v mestách Malmö, Göteborg, Borås, Helsingborg, Lund a Uppsala. Synagógy sa nachádzajú v Štokholme (2 ortodoxné a 1 konzervatívna), Göteborgu (1 ortodoxná a 1 konzervatívna), Malmö (ortodoxná) a Norrköpingu (vzhľadom na nízky počet členov židovskej komunity sa tu nekonajú pravidelné bohoslužby).

Dejiny

História Židov vo Švédsku siaha do 17. storočia. V dôsledku imigračných vĺn aškenázskych Židov z Ruska a Poľska do Švédska v rokoch 1850–1920 sa židovská populácia rozrástla na 6500 osôb (v roku 1920). Po 1. svetovej vojne bola židovská imigrácia regulovaná, aj keď malé skupiny nemeckých, českých a rakúskych Židov boli do Švédska vpustené. V predvojnovom období 2. svetovej vojny imigrovalo do Švédska zhruba 3000 Židov, aby unikli pred nacistickou perzekúciou. Aj keď bolo Švédsko v priebehu 2. svetovej vojny neutrálnou krajinou, pomohlo uľahčiť záchranu mnoho Židov z okolitých štátov. V roku 1932 bolo poskytnutý azyl 900 nórskym Židom a asi najvýznamnejší vôbec bol presun celej dánskej židovskej komunity - približne 8000 osôb - do Švédska v októbri roku 1943. Švédsky diplomat Raoul Wallenberg tiež zachránil tisíce maďarských Židov v Budapešti. V povojnovom období sa vo Švédsku natrvalo usadilo mnoho židovských utečencov z pobaltských krajín, Rumunska a Poľska. Niekoľko vĺn utečencov z Maďarska prišlo v rokoch 1956 a 1968 a z Poľska v rokoch 1968-1970. V rokoch 1945–1970 sa tak židovská populácia vo Švédsku zdvojnásobila.
Stéla

Stéla v archeológii označuje viacero druhov podobných kamenných útvarov: 
Pôvodne je to pamätník vo forme plochého kamenného bloku.
V starovekom Grécku je to náhrobný kameň tvaru stĺpika (štvrohranného alebo plochého) alebo dosky. Väčšinou stál v podstavci alebo bol osadený do zeme. Bol na ňom nápis alebo reliéf (spravidla s architektonicky ukončeným štítom), ktorý zobrazoval postavu nebohého v určitom životnom úkone. Stély sa používali od mykénskej doby (16. stor. pred Kr.) až do obdobia rímskeho cisárstva.
V mayskej civilizácii je to kamenný stĺp alebo stojaca kamenná doska osadená do zeme. Mayovia stélu nazývali lakam tuun (veľký kameň) a stavala sa väčšinou pri príležitosti nejakého výročia. Stély sú spravidla pomaľované a obtesané na všetkých stranách a obsahujú najmä nápisy a obrazy informujúce o činoch a životných údajoch vládcov.
V starovekom Egypte je stéla architektonický prvok v tvare nepravých dverí na východnej stene monumentálneho náhrobku.
Ženské pohlavné orgány

Ženské pohlavné orgány sú vnútorné a vonkajšie ženské pohlavné ústroje: párové pohlavné žľazy vaječníky (ováriá) sú uložené po stranách v malej panve. Pri vaječníkoch sa otvárajú do brušnej dutiny vajíčkovody, ktoré sa končia v maternici. Maternica ústi do pošvy čapíkom. K vonkajším pohlavným ústrojom ženy patria veľké a malé pysky ohanbia a dráždec.
Široký potok (prítok Turca)

Prameň

Pramení v Kremnických vrchoch, v podcelku Flochovský chrbát, na severozápadnom svahu Vyhnatovej (1 282,6 m n. m.) v nadmorskej výške približne 1 115 m n. m.
Martin Hujsa

Rodina

Martin Hujsa je ženatý, manželka Monika pochádza z moravskej obce Sudoměřice, majú spolu dve deti.
Irina Nevická

Irina Nevická ukr. Ірина Невицька (* 10. december 1886, Zbudská Belá – † 21. november 1966) bola ukrajinská spisovateľka.
Narodila sa v učiteľskej rodine. Svoje detstvo prežila v Prešove a v Starej Ľubovni. Študovala v nemeckej národnej škole a potom na Pedagogickej fakulte v Prešove, ale štúdium nedokončila. Nejaký čas žila v Čičave, v Údole a v Užhorode. V roku 1922 sa presťahovala do Prešova, kde žila až do smrti (november 1966).
Prvé diela uverejňovala v časopisoch Nedeľa a Náuka. Knižne vyšli Pravda pobidyla (1924), Darček (1929), Matij Kukolka (1968,1994). Napísala tiež viacero dramatických diel, z ktorých knižne vyšla len hra Bože provydiňňa (1925).
I. Nevická má dôležité miesto v našom kultúrnom živote. Svojou angažovanosťou sa vo veľkej miere pričinila o pozdvihnutie národného a kultúrneho života v Podkarpatskej Rusi a na východnom Slovensku v medzivojnovom období. Svedčí o tom založenie ženského spolku (Prosvita) v roku 1922. Vydala prvý ženský kalendár na východnom Slovensku a v roku 1931 vydávala v Prešove časopis Slovo národa, ktorý vychádzal dvakrát do mesiaca a bol písaný po ukrajinsky.
Ubisoft

UPlay

Uplay je služba, ktorú Ubisoft spustil spoločne s titulom Assassins Creed II. Uplay je online rozhranie niekoľkých služieb, Uplay Win, Uplay Help, Uplay Share a Uplay Shop, poskytujúcich hráčom vylepšenie herného prostredia, špeciálne obsahy a užitočné informácie a rady k jednotlivým hrám.
Cloud 9

Videoklip

Videoklip k skladbe bol zverejnený na kanáli Ms. Dynamite na YouTube dňa 7. októbra 2013 s celkovou dĺžkou štyri minúty.
Stráže (podcelok)

Vymedzenie

Podcelok leží na juhovýchodnom okraji Spišsko-šarišského medzihoria a tvorí ho komplex vrchov, severovýchodne od Prešova. Západným smerom pokračuje krajinný celok Šarišským podolím, južný okraj ostro klesá do Košickej kotliny a jej podcelku Toryská pahorkatina. Východným a severovýchodným smerom leží Beskydské predhorie s podcelkom Záhradnianska brázda.

Turizmus

V južnej časti územia leží prírodná rezervácia Kapušiansky hradný vrch, ktorý je vďaka zrúcanine hradu atraktívnym cieľom turistov. Vybudované turistické chodníky na kužeľovité vrcholy s kruhovým výhľadom a blízkosť krajského mesta vytvára zo Stráží obľúbené miesto výletov.
Studentovo rozdelenie

Studentovo rozdelenie (iné názvy: Studentovo pravdepodobnostné rozdelenie, Studentovo rozdelenie pravdepodobnosti, Studentovo t-rozdelenie (pravdepodobnosti), Studentovo rozdelenie t, t-rozdelenie (pravdepodobnosti), rozdelenie t) je v teórii pravdepodobnosti a matematickej štatistike spojité rozdelenie pravdepodobnosti.
Studentovo rozdelenie má v matematickej štatistike veľmi významné postavenie a využitie. Najčastejšie sa používa pri určovaní intervalových odhadov a pri testovaní štatistických hypotéz. Pri tomto testovaní sa využívajú kritické hodnoty t-rozdelenia, ktoré sú tabelované a na základe nich vieme testovanú štatistickú hypotézu prijať alebo zamietnuť. Tabelované sú tiež hodnoty distribučnej funkcie tohto rozdelenia.

Ďalšie vyjadrenia

Náhodnú premennú X, ktorá má Studentovo rozdelenie, môžeme tiež vyjadriť aj pomocou dvoch iných náhodných premenných, z ktorých jedna má normálne rozdelenie a druhá má \chi^2-rozdelenie, a to nasledovne:
Majme dve náhodné premenné: Y a Z, pričom Y má normálne normované rozdelenie a Z má \chi^2-rozdelenie s n stupňami voľnosti, teda: \operatorname Y \sim N(0, 1) a \operatorname Z \sim \chi^2(n), pričom tieto dve náhodné premenné sú nezávislé. Potom náhodná premenná t definovaná vzťahom:
t = \frac{Y}{\sqrt{\frac{Z}{n}}}
má Studentovo rozdelenie s n stupňami voľnosti.
Rozdelenie môžeme tiež vyjadriť aj pomocou jedného náhodného výberu z normálneho rozdelenia, a to nasledovne:

Majme náhodný výber (X_1, ..., X_n) z normálneho rozdelenia \operatorname N(\mu, \sigma^2). Nech S^2 = \frac{1}{n-1}\sum_{j=1}^{n}(X_j - \bar{X})^2. Potom náhodná premenná t, ktorú definujeme nasledovným vzťahom:
t = \sqrt{n}\frac{\bar{X} - \mu}{S}
má Studentovo rozdelenie s (n-1) stupňami voľnosti.
Pokiaľ máme k dispozícii dva nezávislé náhodné výbery z normálneho rozdelenia, môžeme t-rozdelenie vyjadriť aj nasledovne:

Majme dva nezávislé náhodné výbery s rôznymi rozsahmi, teda: (X_1, ..., X_m) a (Y_1, ..., Y_n) z normálneho rozdelenia, kde náhodný výber (X_1, ..., X_m) je z rozdelenia \operatorname N(\mu_1, \sigma^2) a náhodný výber (Y_1, ..., Y_n) je z rozdelenia \operatorname N(\mu_2, \sigma^2) (vidíme, že disperzie sa rovnajú). Ďalej nech \bar{X} a \bar{Y} sú výberové priemery a S_X^2 a S_Y^2 sú výberové disperzie. Potom náhodná premenná nasledovného tvaru:
t = \frac{\bar{X} - \bar{Y} - (\mu_1 - \mu_2)}{S\sqrt{\frac{1}{m} + \frac{1}{n}}}
má Studentovo rozdelenie s (m + n - 2) stupňami voľnosti. Premenná S vystupujúca v danom vzťahu má nasledovné vyjadrenie:
S = \sqrt{\frac{1}{m+n-2}\left[(m-1)S_X^2 + (n-1)S_Y^2\right]}

Kritická hodnota

Kritické hodnoty sa využívajú pri testovaní štatistických hypotéz a pre Studentovo rozdelenie sú tabelované. Kritickú hodnotu môžeme zadefinovať nasledovne:
Nech X je náhodná premenná, ktorá má Studentovo rozdelenie s n stupňami voľnosti. Potom hodnotu \operatorname t(n, \alpha), ktorú náhodná premenná X v absolútnej hodnote presiahne so zvolenou pravdepodobnosťou \alpha nazývame kritickou hodnotou Studentovho rozdelenia. Teda matematicky zapísané:
P (|X| > t(n, \alpha)) = 2P(X > t(n, \alpha)) = 2\int_{t(n, \alpha)}^{\infty} f_{n}(x) \mathrm{d}x = \alpha
Robert Frank Borkenstein

Životopis

Borkenstein sa narodil 31. augusta 1912 vo Fort Wayne v štáte Indiana.
V roku 1938 spolupracoval s Rollom Neil Hargerom na Indiana University School of Medicine na vývoji Drunkometra. V roku 1936 sa pridal k štátnej polícii v štáte Indiana a bol neskôr povýšený na kapitána veliaceho forenznému oddeleniu štátnej polície. V roku 1954 vyvinul Breathalyzer.
Urobil tiež veľkú časť prvotnej práce na polygrafe. a bol žiadaný expert na tento prístroj. V roku 1988 sa stal členom Safety and Health Hall of Fame International (Medzinárodnej siene slávy pre bezpečnosť a zdravie). V roku 1999 zomrela jeho manželka Marjorie K. Buchananová.
Borkenstein zomrel 10. augusta 2002 v Bloomingtone vo veku 89 rokov.
Bertramka

Bertramka je usadlosť v Prahe na Smíchove.

Dejiny

Pôvodne tu stál starý drevený vinohradníkcy domček. Miesto neho bola na konci 17. storočia postavená z lomovej opuky nová usadlosť pomenovaná po Františkovi z Bertramu, jej treťom majiteľovi – získal ju v dražbe v roku 1743. Neskôr dal usadlosť upraviť na letovisko podľa vzoru predmestských víl. V roku 1784 ju kúpila operná speváčka Josefína Dušková so svojim manželom Františkom Xaverom Duškom. Iich hosťom tu bol v rokoch1787 a 1791 Wolfgang Amadeus Mozart, ktorý tu dokončoval operu Don Giovanni pred jej pražskou premiérou.
Usadlosť tvorí areál ktorého hlavným objektom je obytná budova obrátená hlavným priečelím do dvora. Hlavnými viditeľnými prvkami tejto stavby sú predsunuté dvojramenné schodisko a lodžia. Južné krátke čelo budovy sa otvára do priestoru stúpajúcej záhrady. Oproti je stodola s trojposchodovou sýpkou. Hneď vedľa domu stojí prízemná časť bývalého vinohradníckeho lisu so silným murivom. Miesto neho je tu dnes Pamätník Wolfganga Amadea Mozarta a manželov Duškových so stálou expozíciou.
Celý objekt prešiel rekonštrukciou v roku 1956 pri príležitosti 200. výročia Mozartovho narodenia. Ďalšie opravy prebehli v rokoch 1986 a 1987. Usadlosť, ktorá je od roku 1964 pamiatkovo chránená, sa nachádza v Mozartovej ulici č. p. 2.

Záhrada

Pôvodne úžitková záhrada a vinohrad boli na konci 18. storočia nahradené parkovou úpravou. Bola tu napr. gaštanová alej, ktorá zmizla pri požiari v roku 1871 a potom, čo došlo k veľkej prestavbe usadlosti.

Zatvorené

Bertramka je zatvorená od 1. novembra 2009.
Armentières-en-Brie

Poloha

Obec má rozlohu 7,27 km². Najvyšší bod je položený 113 m n. m. a najnižší bod 47 m n. m.

Obyvateľstvo

Počet obyvateľov obce je 1 399 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Escala (Hautes-Pyrénées)

Poloha

Obec má rozlohu 3,88 km². Najvyšší bod je položený 627 m n. m. a najnižší bod 506 m n. m.

Obyvateľstvo

Počet obyvateľov obce je 396 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Écaille

Poloha

Obec má rozlohu 9,15 km². Najvyšší bod je položený 129 m n. m. a najnižší bod 69 m n. m.

Obyvateľstvo

Počet obyvateľov obce je 196 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Čobej

Klubová kariéra

Je odchovancom klubu Tesla Stropkov. V júli 1997 prestúpil do klubu BŠK Bardejov, ktorý v tom čase trénoval Karol Kisel, neskôr Mikuláš Komanický. V januári 1999 prestúpil do Bratislavy a sezónu, v ktorej napokon Bardejov z ligy vypadol, dohral v drese petržalskej Artmedie. V drese Artmedie dosiahol svoje najväčšie športové úspechy, zisk majstrovského titulu aj Slovenského pohára. Čobej bol súčasťou tímu, ktorý sa v sezóne 2004-05 prebojoval do hlavnej súťaže Ligy majstrov. Odohral veľmi dobré zápasy v predkolách proti Celticu a najmä v Belehrade proti Partizanu vďaka ktorým klub postúpil.
V decembri 2005 sa podrobil ťažkej operácii mozgu, odkiaľ mu bol odstránený nádor. Odvtedy za A tím nastúpil už len na dva ligové zápasy, proti MFK Košice a proti Banskej Bystrici, vtedy inaksoval jeden gól, proti Košiciam dva. V máji 2008 ohlásil koniec svojej aktívnej kariéry. Na konci jeho kariéry hral v nižších ligových súťažiach za Bardejov a Belovežu.
Momentálne (rok 2019) je trénerom futbalistiek Partizána Bardejov, v máji 2019 so ženami získal Slovenský pohár.

Reprezentácia

Jeho premiérou a zároveň derniérou v reprezentačnom drese bol 20. mája 2006 zápas proti Belgicku (1:1) v Trnave, v ktorom chytal počas symbolických troch minút, potom ho tréner Dušan Galis stiahol na striedanie.
Chrbát ruky

Chrbát ruky je vonkajšia časť ruky od zápästia po prsty, opak: dlaň ruky.
Dimitri Vegas & Like Mike

Začiatky kariéry

Dimitri Vegas & Like Mike začali svoje prvé DJ kroky ako 14/15 roční. Pred tým vystupovali v malých kluboch a v BeatFM radio DJ. V roku 1999 opustili Belgicko a začali tour po Európe. Žili na Malorke neskôr v Halkidiki v Grécku, až v roku 2003 sa presťahovali na Ibizu kde hrali v kluboch ako napríklad Privilege and Space 
V roku 2010 sa prvýkrát zúčastnili Tomorrowlandu a bolo im umožnené vytvoriť hymnu tohto festivalu, bol to song "Tomorrow (Give Into The Night)" vytvorený za spolupráce s Dada Life a Tara McDonald ktorá bola vydaná pod alternatívnym názvom skupiny – Smash The House. V roku 2011 boli zas požiadaní aby vytvorili hymnu pre tento rok, za spolupráce s Afrojackom a Nervo. Singel bol nazvaný "The Way We See The World".  "Tomorrow Changed Today" bola hymna pre rok 2012. V roku 2013 vydali hymnu "CHATTAHOOCHEE", tento singel bol vydaný vydavateľstvami Smash The House/Spinnin' Records. Tento singel sa dostal na prvé miesto v tabuľke Beatport za necelé 3 dni.
Vivaise

Polohopis

Vivaise má rozlohu 9,02 km². Najvyšší bod je položený 118 m n. m. a najnižší bod 65 m n. m.

Obyvateľstvo

Vivaise má 772 obyvateľov (2009).
Graf vývoja obyvateľstva:
Zdroje: INSEE
Northumbria

Northumbria (doslova: "Severohumbersko", podľa polohy severne od rieky Humber) bolo pôvodne jedno z pôvodných 7 saských kráľovstiev (heptarchia) na ostrove Veľká Británia, založené v roku 604, ktoré vzniklo zlúčením kráľovstiev Bernicia a Deira. Najväčší vplyv malo v prvej polovici 7. storočia. V 9. storočí bolo pripojené k Wessexu, potom ho obsadili Dáni. Po znovudobytí územia sa napokon väčšia južná časť stala - ako grófstvo - súčasťou Anglicka, sever bol pripojený k Škótsku. Anglické grófstvo Northumbria zrušil Viliam II. v 11. storočí.
Dnes Northumbria niekedy neoficiálne označuje všeobecne severovýchodné Anglicko.
Samuel Dianiška

Životopis

Študoval na gymnáziu v Banskej Bystrici, v roku 1953-1958 absolvoval štúdium na SVŠT v Bratislave, 1982 CSc. Pôsobil v Leteckých opravovniach a v Tesle Banská Bystrica, od 1976 pracuje vo Výskumnom ústave spojov v Banskej Bystrici. Realizoval pilotné projekty káblovej televízie a progresívne systémy telekomunikačnej techniky. Je autorom odborných publikácií a autorom a spoluautorom 4 patentov. Odborne publikuje a prednáša.
Gryf

Gryf alebo grif (starogr. γρῦψ - gryps, lat. gryphus, perz. ☀رخ roch) je v staroegyptskej, starogréckej a blízkovýchodnej mytológii mýtické zviera s časťami tiel rôznych živočíchov výtvarne zobrazované v plastike a ornamentike. V Egypte išlo spravidla o kombináciu leva či vtáka s človekom; v Mezopotámii o kombinácie leva či býka s človekom, leva s dravým vtákom, škorpióna s človekom, rôznych drakov a pod.; v Indii a Perzii o kombináciu leva či býka s dravými vtákmi; v Grécku to bol lev s hlavou orla.
Pravdepodobne pochádza z miestnej mytológie starovekého Blízkého Východu.
V stredoveku a novoveku sa gryf používal aj v podobe heraldickej figúry v erboch.
Mičakovce

Erb a vlajka

V zelenom štíte nad zlatým mlynským kolesom na striebornom brvne strieborný kolovrátok, po bokoch sprevádzaný zlatými priklonenými snopmi bezostených klasov
Tento erb bol prijatý  uznesením obecného zastupiteľstva dňa 30. decembra 2007, č. OZ – 01/12/2007 a je zapísaný v heraldickom registri Slovenskej republiky pod signatúrou M – 202/2007.
Súčasná heraldická kompozícia so zamestnaneckými prvkami – roľníctvom a tkaním plátna, mlynské koleso poukazuje na miestne mlyny a brvno na rieku Topľu..
Autormi erbu sú Peter Kónya, Leon Sokolovský a Sergej Pančák.
Vlajka obce pozostáva zo šiestich pozdĺžnych pruhov vo farbách zelenej (1/8),  žltej (1/8)  bielej (2/8)  zelenej (1/8), žltej (1/8) a bielej (2/8).  Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.
Literatúra: Heraldický register Slovenskej republiky VII., Ministerstvo vnútra Slovenskej republiky, Matica slovenská 2009, str. 98 - 99.

Prvá písomná zmienka

Prvá písomná zmienka o obci je z roku 1390 ako Mikeuagasa, neskôr ako Mychkwagasa (1394). Historický názov obce sa vyvíjal podľa doložených dokumentov: Michak (1414), Micsák, Mičákowce (1808).  1863–1902 Micsák, 1907–1913 Mikevágása. Po vzniku Československej republiky obec dostala pomenovanie v roku 1920– Mičakovce.
Obec patrila do Šarišskej župu, panstvu Čičava, od roku 1493 panstvu Stropkov. Značná časť obyvateľov bola aktívne zapojená do Rákociovského povstania. V roku 1720 bola úplne opustená. O šesťdesiat rokov, neskôr obec už v roku 1787 mala 13 domov a 85 obyvateľov. 
V roku 1828 mala 15 domov a 113 obyvateľov. 
V okolitých lesoch obyvatelia z bukového dreva pálili drevené uhlie. Koncom 19. storočia v obci boli vysťahovalecké tendencie za prácou a za lepšími sociálnymi podmienkami. 
Za I. ČSR v obci sa rozvíjala spravidla len poľnohospodárska výroba. Časť obyvateľov po čiastočnom spriemyselnení Slovenska hľada prácu aj v priemyselných podnikoch vznikajúcich v Giraltovciach. Za socializmu v obci bolo založené jednotné roľnícke družstvo, kde väčšina obyvateľov pracuje na družstve v rastlívnej a živočíšnej výrobe. Obhospodárovania poľnohospodárskej pôdy má priemyselný charakter a bola dosiahnutá pomerne vysoká produktivíta práce. Mladá generácia pracujú v priemyselných podnikov v Košiciach, Prešove a Giraltovciach.
Hincov potok

Prameň

Preteká Mengusovskou dolinou vo Vysokých Tatrách, vyteká z Veľkého Hincovho plesa v nadmorskej výške cca 1 940 m n. m.
Tonnoy

Poloha

Obec má rozlohu 12,35 km². Najvyšší bod je položený 369 m n. m. a najnižší bod 229 m n. m.

Obyvateľstvo

Počet obyvateľov obce je 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quettehou

Poloha

Obec má rozlohu 16,17 km². Najvyšší bod je položený 104 m n. m. a najnižší bod 1 m n. m.

Obyvateľstvo

Počet obyvateľov obce je 1 588 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Antigny (Vienne)

Poloha

Obec má rozlohu 43,93 km². Najvyšší bod je položený 148 m n. m. a najnižší bod 75 m n. m.

Obyvateľstvo

Počet obyvateľov obce je 595 (2011).
Nasledujúci graf zobrazuje vývoj počtu obyvateľov v obci.
Zdroje: INSEE